200 пътници за София блокирани на летище в Берлин По първоначални данни причината за отмяна на полета е била лошото време . Всички пътници са били свалени от самолета с обещанието , че след два часа полетът ще бъде осъществен . След като обаче са се върнали в чакалнята на летището пасажерите установили , че полетът им е анулиран . Обясниха ни , че е заради бурята самолетът трябвало да се подготви . Казаха ни , че след два часа можело да излетим , но не се случи . 200 души , сред които бебета и деца , останаха в безизходица , обяснява Ружа Любенова пред bTV . От фирмата превозвач са им предложили полети до различни летища , без връзки за София обаче . На чакащите не им била предоставена храна и вода , както е по закон . Сред пътуващите имало малки деца и болни хора . Авикомпанията има всеки ден полет от Берлин до София , но справка показва , че за следващите три дни всички места са резервирани и първият самолет със свободни билети е в четвъртък . Така като вариант компанията е предложила нов директен полет до София , който е на 14 юни четвъртък . Някои се върнаха при близки в Берлин , други останаха да търсят начини , а трети ще пътуват през Букурещ днес и ще търсят начин за своя сметка да се доберат в София " , добави Любенова . Пред Монитор “ директорът на Европейския потребителски център ( ЕПЦ ) Игнат Арсенов обясни , че превозвачът е длъжен да предложи три опции премаршрутиране , връщане на парите или пътуване за по - късна дата . Ако изберем да ни премашрутират , то това трябва да стане до 2 дни , без да даваме допълнително пари . За целия период на изкачване пък компанията трябва да се погрижи за нас като ни осигури нощувка , храна , напитки и трансфер от летището до хотела . По думите на експерта превозвачът е длъжен да поеме тези разходи , независимо от обстоятелствата . Арсенов добави , че е важно да пазим всички касови бележки , фактури и банкови извлечения за всички разходи , които сме направили . Това се налага , за да можем да докажем пред превозвача всички харчове по време на престоя ни . Освен това можем и да претендираме за допълнително парично обезщетение в рамките на 250 евро . Това може да стане като подадем писмена жалба до авиокомпанията . Ако обаче не сме удовлетворени от отговора , който трябва да получим до 6 седмици , то имаме право да се обърнем и към Европейския потребителски център за съдействие . Трябва да имаме предвид обаче , че можем и да не получим допълнителното обезщетение , ако отменянето на полета не е било по вина на превозвача . Монитор “ изпрати и официално запитване до пресцентъра на " Райънеър " в Ирландия каква е била причината за отменянето на полета , както и за информация какво се случва с нашите сънародници .